លេខាធិការដ្ឋាន គ.ជ.អ.ប

ការពិពណ៌នាការងារ

**(Job Description - JD)**

|  |  |
| --- | --- |
| **គម្រោង** | គម្រោងបែងចែកដីដើម្បីសង្គមកិច្ចនិងការអភិវឌ្ឍន៍សេដ្ឋកិច្ច LASED II |
| **មុខតំណែង** | **អ្នកបើកបរ (២ មុខតំណែង)** |
| **ទីកន្លែងបំពេញការងារ** | LASED II លេខាធិការដ្ឋាន គ.ជ.អ.ប ​ |
| **រយៈពេល** | មួយឆ្នាំ (អាចបន្តផ្អែកលើលទ្ធផលនៃការវាយតម្លៃប្រចាំឆ្នាំ) |

**១. សាវតា**

គម្រោងបែងចែកដីដើម្បីសង្គមកិច្ច និងការអភិវឌ្ឍន៍សេដ្ឋកិច្ច LASED II ជាគម្រោងមួយគាំទ្រដល់កម្មវិធីដីសម្បទានសង្គមកិច្ចរបស់រាជរដ្ឋាភិបាលកម្ពុជា ក្នុងការចែកជូនដីដល់ប្រជាពលរដ្ឋដែលគ្មានដីធ្លី និងប្រជាពលរដ្ឋក្រីក្រ ​តាមរយៈ​ដីសម្បទាន​សង្គមកិច្ច ដើម្បីលើកកម្ពស់ការចិញ្ចឹមជីវិតរបស់គ្រួសារក្រីក្រ និងជនងាយរងគ្រោះ។​ គម្រោង​មាន​គោល​​​​បំណង​​បែងចែកដី​ធ្លីរបស់រដ្ឋដែលមានលក្ខណៈសមស្របសម្រាប់កសិកម្ម​ ជំរុញ និងបង្កើន​ផលិត​ភាព​កសិកម្ម ការទទួលបាននូវសេវាសាធារណៈ និងហេដ្ឋារចនាសម្ព័ន្ធក្នុងសហគមន៍ ជាមួយ​នឹងការផ្ដល់សេវា​កម្ម​គាំទ្រ​សមស្របមួយចំនួនដល់គ្រួសារដែលមានដីធ្លីតិចតួច និងគ្មានដីធ្លីសោះ និងដាក់បង្ហាញនូវការ​អនុវត្ដន៍​​ដំណើរ​ការ​តាម​ស្ដង់ដា និងមានតម្លាភាពមួយសម្រាប់ពង្រីកការអនុវត្ដនៃដីសម្បទានសង្គមកិច្ចដែល​ផ្ដួច​ផ្ដើមនៅ​មូល​ដ្ឋាន។

**២. តួនាទី និងភារកិច្ច**

**២.១.   តួនាទី និងភារកិច្ចទូទៅ**

អ្នកបើកបរត្រូវទទួលខុសត្រូវចំពោះរថយន្តរបស់គម្រោង​ ដោយត្រួតពិនិត្យជាប្រចាំ មើលការថែទាំ និងជួសជុលជាដើម។

**២.២.  ភារកិច្ចជាក់លាក់**

ភារកិច្ចសំខាន់ៗរបស់អ្នកបើកបរមាន​ដូច​ខាង​ក្រោម៖

* គោរពច្បាប់ចរាចរណ៍
* គោរពនូវគោលការណ៍សុវត្ថិភាពនៃការបើកបរ ដូចជាការបំពាក់ខ្សែក្រវ៉ាត់សុវត្ថិភាព
* រក្សានូវអនាម័យ និងភាពស្អាតរបស់រថយន្ត
* រក្សានូវឧបករណ៍ កង់បម្រុង និងឧបករណ៍សង្រ្គោះបឋមឱ្យមាននៅក្នុងរថយន្ត
* មិនជក់បារី និងហាម​អ្នកធ្វើដំណើរមិនឱ្យជក់បារី
* ចាក់ប្រេងបន្ថែមឱ្យពេញបន្ទាប់ពីបញ្ចប់បេសកម្មនៅតាមខេត្តរួចរាល់
* កត់ត្រា និងធ្វើបច្ចុប្បន្នភាពលើសៀវភៅប្រើប្រាស់រថយន្ត
* មិនត្រូវផ្តួចផ្តើមគំនិតពិភាក្សាជាមួយអ្នកធ្វើដំណើរក្នុងពេលធ្វើដំណើរឡើយ
* មិនអនុញ្ញាតឱ្យទទួលទានគ្រឿងស្រវឹងក្នុងពេលបើកបរ
* រាយការណ៍អំពីការជួសជុល និងការថែរក្សារថយន្តជូនថ្នាក់ដឹកនាំ
* ជួយរៀបចំដាក់ឥវ៉ាន់ និងសម្ភារៈនានាសំដៅបម្រើដល់សកម្មភាពនានារបស់គម្រោង
* បំពេញការងារផ្សេងៗទៀតតាមការស្នើសុំរបស់ប្រធានគម្រោង ​

**៣. ការទទួលខុសត្រូវ និងខ្សែគណនេយ្យភាព**

អ្នកបើកបររបស់គម្រោង LASDED II ប្រចាំនៅលេខាធិការដ្ឋានគ.ជ.អ.ប ​ត្រូវ​ចុះ​កិច្ច​សន្យា​បំពេញ​ការងារជាមួយ និងស្ថិតនៅក្រោមការ​ទទួលខុសត្រូវ​រួមរបស់​ប្រធានសម្របសម្រួលគម្រោង LASED II  នៃលេខាធិការដ្ឋាន គ.ជ.អ.ប ។

**៤. ចំណេះដឹង និងបទពិសោធន៍**

បេក្ខជនត្រូវមានលក្ខណៈសម្បត្តិដូចខាងក្រោម៖

* កម្រិតវប្បធម៌៖ មានសញ្ញាបត្រមធ្យមសិក្សាទុត្តិយភូមិ (បាក់ឌុប) ឬសញ្ញាបត្រមានតម្លៃស្មើ
* ​ប័ណ្ណបើកបរមានសុពលភាព
* មានបទពិសោធន៍យ៉ាងតិច ៣ឆ្នាំ
* ចេះច្បាប់ចរាចរណ៍
* មានឆន្ទៈក្នុងការបំពេញការងារ
* មានអត្តចរិត្តល្អ រួសរាយរាក់ទាក់
* មានទំនួលខុសត្រូវចំពោះតួនាទី និងភារកិច្ចរបស់ខ្លួន

**៥. ទីកន្លែងដាក់ពាក្យ និងកាលបរិច្ឆេទ ​**

បេក្ខជនដែលមានចំណាប់អារម្មណ៍ និងបំពេញល័ក្ខខ័ណ្ឌដូចរៀបរាប់ខាងលើ សូមបំពេញបែបបទបំពេញការងារដែលមានភ្ជាប់មកជាមួយសេចក្តីប្រកាសនេះ និងផ្ញើ​មកលេខាធិការដ្ឋាន គ.ជ.អ.ប ដែលមានអាសយដ្ឋាននៅក្នុងបរិវេណក្រសួងមហាផ្ទៃ មហាវិថីព្រះនរោត្តម សង្កាត់ទន្លេបាសាក់ ខណ្ឌចំការមន រាជធានីភ្នំពេញ អាគារ T ជាន់ផ្ទាល់ដី បន្ទប់ 6G ឬអាចផ្ញើមកសារអេឡិចត្រូនិច lased.info@ncdd.gov.kh ។ **ឈប់ទទួលពាក្យនៅថ្ងៃទី២៤ ខែកក្កដា ឆ្នាំ២០២០ វេលាម៉ោង៥:០០ រសៀល**។

​**បញ្ជាក់** **៖** **មុខតំណែងនេះជាប្រភេទកិច្ចសន្យាការងារ** **ដូច្នេះបេក្ខជនដែលនឹងត្រូវជ្រើសរើសឱ្យបំពេញការងារ** **ត្រូវ​តែមិនមែនជាបុគ្គលិករាជការស៊ីវិល។** **ក្នុងករណីដែលបេក្ខជនជាបុគ្គលិករាជការស៊ីវិល** **បេក្ខជននោះ​ត្រូវដាក់ពាក្យសុំស្ថិតនៅក្នុងភាពទំនេរគ្មានប្រាក់បៀវត្សរ៍** **ក្នុងរយៈពេលនៃការបំពេញការងារជាមួយគម្រោង។**